** OBEC L Á B , Obecný úrad, 900 67 L Á B č. 503**

**V sobotu 4. novembra 2017 sa v čase od 7:00 do 22:00 budú konať voľby do orgánov samosprávnych krajov.**Zaujímavosťou je, že pôjde o prolongované volebné obdobie o jeden rok výkonu mandátu zvolených poslancov i županov, teda predĺžené zo štvorročného na päťročné obdobie tak, aby ďalšie voľby boli zosynchronizované s komunálnymi voľbami. O predsedovi vyššieho územného celku s mandátom na päť rokov sa rozhodne už v prvom kole.

O práve voliť a byť volený a o spôsobe hlasovania sa dočítate v **Informáciách pre voliča**.

Uznesením č.84/2017 zo dňa 23.6.2017 Zastupiteľstvo Bratislavského samosprávneho kraja určilo volebné obvody (ďalej len „VO“). Obec Láb bola zaradená do **„VO“ č. XIV**, kde patria i obce Jakubov, Plavecký Štvrtok, Vysoká pri Morave a Zohor. Počet volených poslancov – **1.**

V zmysle § 8 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov, starosta obce Marián Moravčík určil v obci **jeden volebný okrsok**, volebná miestnosť sa bude nachádzať **v sobášnej miestnosti starého Obecného úradu**, Láb č. 282 (vedľa Poštového úradu). V zmysle § 19 ods. 4) zákona č. 180/2014 Z. z. o podmienkach výkonu volebného práva a o zmene a doplnení niektorých zákonov starosta obce vymenoval za zapisovateľku okrskovej volebnej komisie **Máriu Lisú –** **maria.lisa@obeclab.sk** **-** elektronická adresa na doručenie oznámenia o delegovaní člena a náhradníka do okrskovej volebnej komisie.

 Mária Lisá - zapisovateľka